ai4bharat/Pralekha huggingface dataset:
பழங்குடியினர் நலத்துறை அமைச்சகம்
‘‘சுகாதார பாதுகாப்புடன் கூடிய வாழ்வாதாரம்’’ குறித்து காணொலி காட்சி மூலம் டிரைஃபெட் ஆலோசனை
‘‘சுகாதார பாதுகாப்புடன் கூடிய வாழ்வாதாரம்’’ குறித்து 26 மாநிலங்கள், 3 யூனியன் பிரதேசங்கள் மற்றும் வன் தன் விகாஸ் கேந்திரா பிரதிநிதிகளுடன் இந்திய பழங்குடியினர் சந்தை மேம்பாட்டு கூட்டமைப்பு காணொலி காட்சி மூலம் நேற்று ஆலோசனை கூட்டம் நடத்தியது.
இந்த கூட்டத்தில் சுமார் 600 பேர் பங்கேற்றனர். யுனிசெப் அமைப்பின் இந்திய தலைவர் சித்தார்த் ஸ்ரெஸ்தா மற்றும் அவரது குழு இந்த கூட்டத்தில் பங்கேற்று கொவிட் நெறிமுறைகளை விளக்கினர்.
மாநில அளவிலான நிலவரம் குறித்து இந்த கூட்டத்தில் ஆய்வு செய்யப்பட்டு அந்த தகவல்கள் பகிரப்பட்டன.
2,224 தொகுப்புகளில் அமைக்கப்பட்ட 33,340 வன் தன் விகாஸ் கேந்திராக்களின் முழு பயனை அடைய, அயராது உழைக்க இந்த கூட்டத்தில் முடிவு செய்யப்பட்டது. இந்த 2224 தொகுப்புகளில், அந்தந்த கிராமங்களில் கொவிட் நெறிமுறைகளை மேம்படுத்த பயிற்சி அளிக்கப்படும்.
கற்கவும், பின்பற்றவும், இந்த கூட்டத்தில் பங்கேற்றவர்களிடம், சுமார் 130 சிறந்த நடைமுறைகள் பகிரப்பட்டன.
வன்தன் விகாஸ் கேந்திரா முன்னேற்றத்தை ஆய்வு செய்யவும், மேம்படுத்தவும், மாநில பங்குதாரர்களுடன் டிரைஃபெட் வாராந்திர கூட்டத்தை நடத்தவும் முடிவு செய்யப்பட்டது.
எரிசக்தி அமைச்சகம்
லடாக் யூனியன் பிரதேசத்தில் மின்திட்டங்களுக்கான வாய்ப்புகளை தேசிய நீர்மின்சார எரிசக்திக் கழகம் ஆய்வு செய்கிறது.
லடாக் யூனியன் பிரதேசத்தில் நீர் மற்றும் சூரிய சக்தி மின்சாரத் திட்டங்களை மேம்படுத்த வேண்டியதன் அவசியத்தைக் கருத்தில் கொண்டு, மத்திய எரிசக்தி அமைச்சகத்தின் கீழ் இயங்கும் பொதுத்துறை நிறுவனமான தேசிய நீர்மின்சார எரிசக்திக் கழகம்  -யின் தலைவர் மற்றும் மேலாண்மை இயக்குநர் திரு. ஏ.கே.சிங், லடாக் யூனியன் பிரதேசத்தின் துணை நிலை ஆளுநர் திரு. ஆர்.கே. மாத்தூரை புதுதில்லி ஜம்மு காஷ்மீர் பவனில் 29.05.2020 அன்று சந்தித்தார். லே-லடாக் பிராந்தியத்தில் கண்டறியப்பட்ட பல்வேறு நீர் மற்றும் சூரிய சக்தி மின் திட்டங்களைச் செயல்படுத்துவதன் வழிவகைகள் குறித்தும், தேசிய நீர்மின்சார எரிசக்திக் கழகத்தின் உத்தேசத் திட்டங்கள் பற்றியும் விவாதிப்பதற்காக இந்தச் சந்திப்பு நடைபெற்றது.
இந்த விவாதத்தின் போது, துணை நிலை ஆளுநரிடம், தேசிய நீர்மின்சார எரிசக்திக் கழகத்தின் தலைவர், லடாக்கில் நீர்மின்திட்ட ஆதாரங்களைப் பயன்படுத்தும் வகையில், லேயில் 45 மெகாவாட் நிம்மோ பாஸ்கோ, கார்கிலில் 44 மெகாவாட் சுடக் நீர்மின் திட்டங்களை அமைப்பதில் தமது நிறுவனத்தின் சாதனை குறித்து விளக்கினார். லடாக்கில் கல்சி , கனியுஞ்சே , தக்மாசிங்  ஆகிய 3 நீர்மின் திட்டங்களையும், பியாங்கில் 50 மெகாவாட் திறன் கொண்ட சூரியசக்தி மின்திட்டத்தையும் செயல்படுத்தும் தேசிய நீர்மின்சார எரிசக்திக் கழகத்தின் வருங்காலத் திட்டங்களையும் அவர் விளக்கினார். இத்திட்டங்களின் தொழில்நுட்ப - வணிக ரீதியிலான சாத்தியக்கூறுகளை விளக்கிய தேசிய நீர்மின்சார எரிசக்திக் கழகத்தின் தலைவர், இப்பிராந்தியத்தில் சூரிய ஒளிக்கதிர் அதிக அளவில் இருப்பதைப் பயன்படுத்தி, நீர் மின்திட்டம் மற்றும் சூரியசக்தி ஆகியவற்றின் கலவையான திட்டத்தைச் செயல்படுத்துவது பற்றியும் உத்தேசித்திருப்பதாகக் கூறினார்.
கடினமான சூழ்நிலைகளுக்கு இடையே, இரண்டு நீர்மின் திட்டங்களை அமைப்பதிலும், அவற்றை சுமுகமாக இயக்கிப் பராமரிப்பதிலும் தேசிய நீர்மின்சார எரிசக்தி கழகம் மேற்கொண்டுள்ள முயற்சிகளை துணைநிலை ஆளுநர் பாராட்டினார். தேசிய நீர்மின்சார எரிசக்தி கழகத்தின் எதிர்காலத் திட்டங்களின் தொழில்நுட்ப - வணிக ரீதியாலான சாத்தியக்கூறுகள் பற்றி ஆழமாக ஆய்வு நடத்துமாறு கூறிய அவர், தேசிய நீர்மின்சார எரிசக்தி கழகத்தின் இந்த மின்திட்டங்களைச் செயல்படுத்தி, விரைவான மேம்பாடு அடைய லடாக் யூனியன் பிரதேசம் இயன்ற அனைத்து ஆதரவையும் அளிக்கும் என்று ஊக்கமளித்தார்.
PIB Headquarters
கொவிட்-19 - பிஐபி செய்தித் தொகுப்பு
05.07.2020
- குடியரசுத் துணைத் தலைவர் செயலகம்
- சுகாதாரம் மற்றும் குடும்ப நலத்துறை அமைச்சகம்
- அறிவியல் மற்றும் தொழில்நுட்பத்துறை
- சிறப்பு சேவைகள் மற்றும் கட்டுரைகள்
(
சிறப்பு சேவைகள் மற்றும் கட்டுரைகள்
புதிய ஊழியர்களுக்கு 24% ஊதியத்தை இபிஎஃப் ஆக மத்திய அரசு வழங்குகிறது
தற்சார்பு இந்தியா வேலைவாய்ப்பு திட்டத்தின் வாயிலாக நாடு முழுவதும் பல்வேறு நிறுவனங்களில் பணியாற்றும் புதிய ஊழியர்களுக்கு 24 % ஊதியத்தை தொழிலாளர்களின் வருங்கால வைப்பு நிதியாக மத்திய அரசு வழங்குகிறது.
கோவிட் 19 பெருந்தொற்று காரணமாக அமல்படுத்தப்பட்ட பொது முடக்கம், பல தினசரி கூலி தொழிலாளர்களின் வருவாயில் இழப்பை ஏற்படுத்தியது. குறு மற்றும் சிறிய தொழில் நிறுவனங்கள் மூடப்பட்டதால் பலர் தங்களது வேலையை இழந்தனர். பொருளாதாரத்தை மீட்டெடுக்கவும் மக்கள் சுயசார்பு நிலையை எட்டவும் பல்வேறு தற்சார்பு இந்தியா திட்டங்களை மத்திய அரசு அறிவித்தது. கோவிட் -19 பெருந்தொற்று பொது முடக்கத்தின் போது வேலை இழந்த தொழிலாளர்களுக்கு ஊக்கத் தொகை அளிக்கும் தற்சார்பு இந்தியா வேலை வாய்ப்பு என்ற திட்டம் தொடங்கப்படுவதற்கான அறிவிப்பை மத்திய நிதி அமைச்சர் வெளியிட்டார். மாத ஊதியமாக ரூ.15000 –த்துக்கு கீழே வழங்கும், இபிஎஃப்ஓ அமைப்பில் பதிவு செய்திருக்கும் எந்த நிறுவனத்திலும் பணிபுரியும் புதிய ஊழியர்கள் உள்ளிட்டோர் இந்த புதிய வேலை வாய்ப்புத் திட்டத்தின் பயனாளிகள் ஆவர். இந்த ஆண்டு மார்ச் 1ம் தேதி முதல் செப்டம்பர் 30, 2020-க்குள் வேலை இழந்த இபிஎஃப் உறுப்பினர்கள், அக்டோபர் 1-ம் தேதிக்குப் பின்னர் பணியில் சேர்ந்து மாத ஊதியம் 15,000-க்கு கீழ் பெறுபவர்களும் இந்த திட்டத்தின் கீழ் பலன் பெறமுடியும்.
இபிஎஃப்ஓ நிறுவனத்தில் பதிவு செய்திருக்கும் நிறுவனங்களுக்கு, அவர்கள் ஊழியர்களுக்கு இபிஎஃப்ஓ நிதியாக தர வேண்டியதை அவர்கள் சார்பில் மத்திய அரசு ஊக்கத் தொகையாக வழங்கும். இந்த திட்டம் அடுத்த ஆண்டு ஜூன் 30-ம் தேதி வரை அமலில் இருக்கும். 2020-ஆம் ஆண்டு அக்டோபர் 1ம் தேதிக்குப் பின்னர் பணியில் சேர்ந்த தகுதியுடைய புதிய ஊழியர்களுக்கு இரண்டு ஆண்டுகளுக்கு மத்திய அரசு மானியம் வழங்கும். ஆயிரம் ஊழியர்கள் வரை பணியாற்றும் நிறுவனங்களில் ஊழியர்களின் பங்களிப்பான 12 % மற்றும் நிறுவனங்களின் பங்களிப்பு 12 % ஆகியவை மத்திய அரசால் வழங்கப்படும் ஆயிரம் பேர்களுக்கு மேல் பணியாற்றும் நிறுவனங்களில் ஊழியர்களின் பங்களிப்பான 12% மட்டும் அரசால் வழங்கப்படும். தகுதிவாய்ந்த புதிய ஊழியர்களுக்கு ஆதார் எண்ணுடன் இணைக்கப்பட்ட இபிஎஃப்ஓ கணக்குகளில் மானியம் முன்கூட்டியே வரவு வைக்கப்படும்.
இந்த திட்டத்தை திருச்சியில் உள்ள பல தொழில் முனைவோர்களும், பல ஊழியர்களும் வரவேற்றுள்ளனர். ஒரு தனியார் நிறுவனத்தில் பணியாற்றும் திரு.நாராயணன் என்ற ஊழியர், சிறு நிறுவனங்களில் புதிய வேலைவாய்ப்புகளை வழங்குவதற்கு இந்த திட்டம் நிச்சயம் ஊக்கமளிப்பதாக இருக்கும் என்றவர், மேலும் பல ஊழியர்கள் பயன்பெறும் வகையில் மாத ஊதியம் ரூ.15000 என்ற வரம்பு அதிகரிக்கப்பட வேண்டும் என்று வலியுறுத்தினார். மேலும் அவர் கூறுகையில், அனைத்து நிறுவனங்களும், அனைத்து ஊழியர்களும் பயன் பெறும் வகையில் இந்த திட்டம் தொடர்பான அனைத்து நிபந்தனைகளையும் அகற்ற வேண்டும் என்றும் வேண்டுகோள் விடுத்தார்.
தற்சார்பு இந்தியா வேலை வாய்ப்பு திட்டம், புதிய ஊழியர்களுக்கு புதிய வேலைவாய்ப்புகளை வழங்குவதற்கு நிறுவனங்களை ஊக்குவிப்பதாக இருக்கும். கொவிட்-19 பெருந்தொற்று பொது முடக்கத்தால் பொருளாதார ரீதியாக பாதிகப்பட்டவர்களின் நிதி நிலையை மீண்டும் செம்மையாக்க இது உதவும். மத்திய அரசால் அளிக்கப்படும் மானிய உதவி புதிய வேலைவாய்ப்புகளை உருவாக்கவும் மற்றும் புதிய தொழில்நிறுவனங்கள் தொடங்கவும் நிச்சயம் உதவும்.
(Visitor Counter : 199
நிதி அமைச்சகம்
வோடபோன் நிறுவனத்தின் நடுவர்மன்ற தீர்ப்புக்கு எதிரான மேல்முறையீடு குறித்து நிதி அமைச்சகத்தின் விளக்கம்
வோடபோன் நிறுவனத்தின் வழக்கில் நடுவர் மன்ற தீர்ப்புக்கு எதிராக மேல்முறையீடு செய்ய வேண்டாம் என்று அரசின் அட்டர்னி ஜெனரல் அரசிடம் கருத்துத் தெரிவித்திருப்பதாக சில பிரிவு ஊடகங்களில் ஒரு குழப்பமான செய்திக் கட்டுரை வலம் வருகிறது. இந்த செய்திக் கட்டுரையில் குறிப்பிடப்பட்டுள்ளது முழுவதும் உண்மையல்ல. அந்த செய்திக்கு அடிப்படை ஆதாரமும் இல்லை.
தீர்ப்பின் அனைத்து அம்சங்கள் குறித்தும் அமைச்சகத்துக்குள் ஆய்வு செய்யப்பட்டு வருகிறது. இந்த ஆய்வின் அடிப்படையில் அடுத்த கட்ட நடவடிகைகள் குறித்து தீர்மானிக்கப்படும்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1664705
பாதுகாப்பு அமைச்சகம்
14 வது இந்தியா-சிங்கப்பூர் பாதுகாப்புக் கொள்கை உரையாடல் காணொளிக் காட்சி வாயிலாக நடைபெற்றது
14 வது இந்தியா-சிங்கப்பூர் பாதுகாப்புக் கொள்கை உரையாடல்  இன்று காணொளிக் காட்சி வாயிலாக நடைபெற்றது. இந்த உரையாடலுக்குப் பாதுகாப்புச் செயலாளர் டாக்டர். அஜய் குமார் மற்றும் சிங்கப்பூர் நிரந்தரச் செயலாளர்  திரு சான் ஹெங் கீ ஆகியோர் தலைமை தாங்கினர்.
இந்தியாவிற்கும் சிங்கப்பூருக்கும் இடையிலான இருதரப்புப் பாதுகாப்பு நடவடிக்கைகளின் பல பிரச்சினைகள் குறித்து இரு தரப்பினரும் கலந்துரையாடினர். அப்போது இரு நாடுகளுக்கும் இடையிலான பாதுகாப்புக் கூட்டணியை மேலும் மேம்படுத்த இரு தரப்பினரும் உறுதியளித்தனர்.
பாதுகாப்புக் கொள்கை உரையாடல்களின் முடிவில், இந்தியாவிற்கும் சிங்கப்பூருக்கும் இடையில் மனிதாபிமான உதவி மற்றும் பேரிடர் நிவாரணம்  அமல்படுத்தும் ஏற்பாடும் கையெழுத்தானது.
பிரதமர் அலுவலகம்
குரு பூர்ணிமாவை முன்னிட்டு நாட்டு மக்களுக்கு பிரதமர் வாழ்த்து
புனித நாளான குரு பூர்ணிமாவை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில், “குரு பூர்ணிமா என்ற புனித தருணத்தில் நாட்டு மக்களுக்கு மனமார்ந்த வாழ்த்துகள்”, என்று கூறியுள்ளார்.
பிரதமர் அலுவலகம்
அசாம் படகு விபத்து குறித்து பிரதமர் கவலை
அசாமில் நிகழ்ந்த படகு விபத்து குறித்து பிரதமர் திரு நரேந்திர மோடி கவலை தெரிவித்துள்ளார். பயணிகளை பாதுகாக்க அனைத்து நடவடிக்கைகளும் எடுக்கப்பட்டு வருவதாக அவர் கூறியுள்ளார்.
இது குறித்து தமது டிவிட்டர் பக்கத்தில் பதிவிட்டுள்ள அவர், “அசாமில் நிகழ்ந்த படகு விபத்து குறித்து அறிந்து கவலை அடைந்தேன். பயணிகளை பாதுகாக்க தேவையான அனைத்து நடவடிக்கைகளும் எடுக்கப்பட்டு வருகிறது. அனைவரின் பாதுகாப்பு மற்றும் உடல் நலத்திற்காக நான் பிரார்த்திக்கிறேன்,” என்று தெரிவித்துள்ளார்.
----
(
PIB Headquarters
சுற்றுலாப் பயணிகளுக்கு அவசர தகவல்
மேகாலயா மாநிலத்தில் அனைத்து சுற்றுலா தலங்களும், மார்ச் 31ஆம் தேதி வரை மூடப்பட்டுள்ளன. இது ஏப்ரல் 15ஆம் தேதி வரை நீட்டிக்கப்பட வாய்ப்பு உள்ளது. ஷில்லாங் மற்றும் மேகாலயாவின் மற்ற இடங்களுக்கு பயணம் மேற்கொள்ள உத்தேசித்திருக்கும் அனைத்து சுற்றுலாப்பயணிகளும், இதற்கு ஏற்றவாறு தங்களது பயணத் திட்டத்தை மாற்றியமைத்துக் கொள்ளுமாறு, மேகாலயா மாநில அரசின் தகவல் மற்றும் மக்கள் தொடர்புத்துறை இயக்குநர் வெளியிட்டுள்ள செய்திக்குறிப்பில் கேட்டுக்கொண்டுள்ளார்.
குடியரசுத் தலைவர் செயலகம்
சங்கீத நாடக அகாடமி விருதுகளை குடியரசுத்தலைவர் வழங்கினார்
சங்கீத நாடக அகாடமியின் உயர் கவுரவமான ஃபெல்லோஷிப்  மற்றும் அகாடமி புரஸ்கார் விருதுகளை புதுதில்லியில் இன்று நடைபெற்ற நிகழ்ச்சியில் குடியரசுத்தலைவர் திருமதி திரௌபதி முர்மு வழங்கினார். 2019, 2020, 2021 ஆகிய ஆண்டுகளுக்கான விருதுகள் இன்று வழங்கப்பட்டன.
நிகழ்ச்சியில் பேசிய குடியரசுத்தலைவர், நாகரீகம் ஒரு நாட்டின் சாதனைகளை எடுத்துரைப்பதாகவும், பாரம்பரியத்தின் மூலமாக நாட்டின் கலாச்சாரத்தை உணர முடியும் என்றும் அவர் தெரிவித்தார். தனித்துவமான நிகழ்த்துக் கலைகள், நமது நாட்டின் கலாச்சாரங்களை பல நூற்றாண்டுகளுக்கு உயிர்ப்புடன் வைத்திருப்பதாக அவர் குறிப்பிட்டார். நமது கலைகளும், கலைஞர்களும், வளமான பாரம்பரியத்தை சுமந்து பயணிப்பதாக அவர் தெரிவித்தார். வேற்றுமையில் ஒற்றுமை என்பதே நமது கலாச்சார பாரம்பரியத்தின் மிகப் பெரிய அம்சம் என்று அவர் கூறினார்.
நமது பாரம்பரியத்தின் கலை என்பது ஒரு ஆன்மீக நடைமுறையாக திகழ்கிறது என்றும் உண்மையை உணர்வதற்கான ஊடகமாகவும் அது திகழ்கிறது என்றும் அவர் தெரிவித்தார். அத்துடன் பிரார்த்தனை, இறைவழிபாடு, பொதுநலன் ஆகியவற்றுக்கான ஊடகமாகவும் கலைகள் திகழ்கின்றன என்றும் அவர் குறிப்பிட்டார். நடனம் மற்றும் இசையின் மூலமாகவும் ஒற்றுமை மற்றும் உற்சாகத்தை ஏற்படுத்த முடியும் என்றும் அவர் கூறினார். மொழியியல் பன்முகத்தன்மையையும் பல்வேறு பகுதிகளின் பண்பாட்டு குணாதிசயங்களையும், கலை ஒரே இழையில் இணைப்பதாக குடியரசுத்தலைவர் தெரிவித்தார்.
நமது நாடு மிகப் பழமையான பாரம்பரியம் மற்றும் கலைகளைக் கொண்டிருப்பதை நினைத்து நாம் பெருமையடைய வேண்டும் என்றும் அவர் கூறினார். நமது கலாச்சார மதிப்பீடுகள் நவீன காலத்திற்கும் மிகப் பயனுள்ளதாக அமைந்துள்ளன என்றும் அவர் தெரிவித்தார். பதற்றமும், பிரச்சினைகளும் நிறைந்த இன்றைய காலகட்டத்தில், இந்திய கலைகள் அமைதியையும், நல்லிணக்கத்தையும் பரப்பும் தன்மை கொண்டவை என்று அவர் குறிப்பிட்டார். இந்தியாவின் நெகிழ்ச்சித் தன்மைக்கு நமது கலைகள் மிகச் சிறந்த உதாரணமாக விளங்குகின்றன என்று அவர் கூறினார்.
இயற்கையின் கொடைகளான காற்று மற்றும் நீர் மனிதனால் வகுக்கப்பட்ட எல்லைகளுக்கு அப்பாற்பட்டவை என்று கூறிய அவர், அதே போன்று கலைவடிவங்களும் மொழி மற்றும் புவியியல் எல்லைகளுக்கு அப்பாற்பட்டவை என்றார். எம் எஸ் சுப்புலட்சுமி, பண்டிட் ரவிசங்கர், உஸ்தாத் பிஸ்மில்லாகான், லதா மங்கேஷ்கர், பண்டிட் பீம்சென் ஜோஷி, பூபென் ஹசாரிகா போன்ற இசை மேதைகள் மொழி மற்றும் புவியியல் எல்லைகளைத் தாண்டியவர்கள் என்று அவர் கூறினார். அழியாத இசைத்திறனால், இந்தியா மட்டுமின்றி உலகெங்கிலும் உள்ள இசை ஆர்வலர்களுக்கு மிகச் சிறந்த இசைப் பாரம்பரியத்தை அவர்கள் விட்டுச் சென்றுள்ளதாக திருமதி திரௌபதி முர்மு தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 150.66 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 150.66 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.94 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786463
உள்துறை அமைச்சகம்
மறைந்த ரயில்வே இணையமைச்சர் சுரேஷ் சி. அங்கடிக்கு மரியாதை செலுத்தும் வகையில், தில்லியில் உள்ள அரசு கட்டிடங்களில் செப்டம்பர் 24ம் தேதி  தேசியக் கொடி அரைக் கம்பத்தில் பறக்கும்.
ரயில்வே இணையமைச்சர் திரு. சுரேஷ் சி.அங்கடி, புதுதில்லியில் உள்ள அகில இந்திய மருத்துவ அறிவியில் பல்கலைக்கழகத்தில்  செப்டம்பர் 23ம் தேதி மரணம் அடைந்ததை மத்திய அரசு ஆழ்ந்த வருத்தத்துடன் அறிவிக்கிறது.
மறைந்த தலைவருக்கு மரியாதை செலுத்தும் வகையில், தில்லியில் வழக்கமாக தேசியக் கொடி பறக்கும் கட்டிடங்களில், தேசியக் கொடி செப்டம்பர் 24ம் தேதி அரைக்கம்பத்தில் பறக்கும். மேலும், இறுதிசடங்கு நடைபெறும் இடத்திலும் அன்றைய தினம் தேசியக் கொடி அரைக்கம்பத்தில் பறக்கும்.
இறுதி சடங்கு நடைபெறும், நாள், நேரம், இடம் ஆகியவை பின்னர் தெரிவிக்கப்படும்.
------
(Visitor Counter : 77
திறன் மேம்பாடு மற்றும் தொழில் முனைவோர் அமைச்சகம்
பயிற்சி நிறுவனங்களின் மறுவடிவம்' குறித்த கருத்து பரிமாற்ற அமர்வில் மத்திய அமைச்சர் திரு தர்மேந்திர பிரதான் பங்கேற்பு
மத்திய திறன் மேம்பாடு மற்றும் தொழில்முனைவு அமைச்சகத்தின் கீழ் நடைபெற்ற ‘பயிற்சி நிறுவனங்களின் மறுவடிவம்' குறித்த கருத்து பரிமாற்ற அமர்வில் மத்திய கல்வி மற்றும் திறன் மேம்பாட்டுத் துறை அமைச்சர் திரு தர்மேந்திர பிரதான் இன்று கலந்து கொண்டார். மத்திய திறன் மேம்பாடு மற்றும் தொழில்முனைவுத்துறை இணையமைச்சர் திரு ராஜீவ் சந்திரசேகர், செயலாளர் திரு ராஜேஷ் அகர்வால் உள்ளிட்டோர் நிகழ்ச்சியில் கலந்து கொண்டனர்.
விழாவில் பேசிய அமைச்சர் திரு பிரதான், தொழில்நுட்பம், உலகை வேகமாக மாற்றியமைத்து வருவதாகக் கூறினார். கல்வி முதல் சுகாதாரம் வரை, வேளாண்மை முதல் நிதி வரை, ஒவ்வொரு துறையும் தொழில்நுட்பத்தால் முன்எப்போதும் இல்லாத வளர்ச்சியை சந்தித்து வருகிறது. இதனால் புதிய வாய்ப்புகளும், புதிய திறன் சூழல்களுக்கான தேவையும் உருவாவதாக அவர் குறிப்பிட்டார்.
21-ஆம் நூற்றாண்டில் துடிப்பான பணியாளர்களை உருவாக்குவதற்கு பயிற்சியாளர்களின் திறன்களை கட்டமைப்பதன் அவசியத்தை அமைச்சர் வலியுறுத்தினார். பயிற்சி நிறுவனங்கள், திறன் சூழலியலை வலுப்படுத்த ஒரு விரிவான மற்றும் எதிர்கால உத்தியுடன் தங்களை மறுவடிவமைத்து, மீண்டும் புதுப்பித்துக் கொள்ள வேண்டும் என்று அவர் கேட்டுக் கொண்டார்.
அடுத்த மூன்று ஆண்டுகளில் 25 லட்சம் பயிற்சியாளர்களைத் தயார் செய்ய வேண்டும் என்று அமைச்சர் திரு பிரதான் மேலும் தெரிவித்தார். அடுத்த தலைமுறை பணியாளர்களை உருவாக்குவதில் திறன் மேம்பாடு மற்றும் தொழில்முனைவு அமைச்சகத்தின் கீழ் இயங்கும் பயிற்சி நிறுவனங்கள் முக்கிய பங்கு வகிக்கும் என்றார் அவர். இந்தியாவைத் திறன் மையமாக மாற்றும் பிரதமர் திரு நரேந்திர மோடியின் தொலைநோக்குப் பார்வையை அமைச்சர் நினைவு கூர்ந்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1858841
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 156.02 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 14,17,820
கொவிட் சிகிச்சை பெறுபவர்களின் சதவீதம் 3.85% சதவீதமாக உள்ளது.
குணமடைந்தோர் விகிதம் தற்போது 94.83% சதவீதம்
கடந்த 24 மணி நேரத்தில் 1,22,684 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,49,47,390 என அதிகரித்துள்ளது.
கடந்த 24 மணி நேரத்தில் 2,68,833 பேருக்கு புதிதாக தொற்று ஏற்பட்டுள்ளது.
நேற்று 5.01% அதிகரிப்புடன் இதுவரை மொத்தம் 6,041 ஒமிக்ரான் பாதித்தவர்கள் கண்டறியப்பட்டுள்ளனர்
தினசரி பாதிப்பு விகிதம் 16.66 சதவீதம் ஆகும்
வாராந்திர பாதிப்பு விகிதம் 12.84 சதவீதம் ஆகும்
இதுவரை மொத்தம் 70.07 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 16,13,740 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1790048
ரசாயனம் மற்றும் உரங்கள் அமைச்சகம்
பொதுத்துறையில் உள்ள மருந்து தயாரிப்பு நிறுவனங்கள் தொடர்பாக 28.12.2016-ல் மேற்கொள்ளப்பட்ட அமைச்சரவை முடிவின் அமலாக்கத்தில் மாற்றம் செய்வதற்கு மத்திய அமைச்சரவை ஒப்புதல் அளித்துள்ளது
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவையில் கீழ்க்காணும் முடிவுகளுக்கு ஒப்புதல் வழங்கப்பட்டது.
- பொதுத்துறை நிறுவனங்களின் நிலத்தை அரசு முகமைகளுக்கு விற்பதற்கு ஏற்கெனவே 28.12.2016ல் மேற்கொள்ளப்பட்ட முடிவில் திருத்தம் செய்து 14.06.2018ல் மாற்றியமைக்கப்பட்ட பொதுத்துறை நிறுவன விதிமுறைகளின்படி நிலம் விற்பனைக்கு அனுமதி வழங்கப்பட்டது.
- ஊழியர்களுக்கு வழங்க வேண்டிய தொகையை வழங்குவதற்கு ரூ.330.35 கோடி அளவுக்கு  பட்ஜெட் ஆதரவு கடன் வழங்கப்படும். அதன் விவரம் வருமாறு:
ஏ. ஐடிபிஎல் - ரூ. 6.50 கோடி
பி. ஆர்டிபில் – ரூ.43.70 கோடி
சி. எச்ஏஎல் – ரூ.280.15 கோடி
- சொத்துக்கள் விற்பனை, நிலுவைக் கடன்களைத் திருப்புதல் உள்ளிட்டவைக்கு நான்கு பொதுத்துறை நிறுவனங்களை மூடுதல் / பங்குகள் விற்பனை குறித்த முடிவுகளை எடுப்பதற்கு அமைச்சர்கள் குழு அமைத்தல்
முடிவின் தாக்கம்:
ஐடிபிஎல், ஆர்டிபிஎல், எச்ஏஎல் ஆகிய பொதுத்துறை நிறுவனங்களில் பணியாற்றும் ஆயிரத்திற்கும் அதிகமான ஊழியர்களின் சிரமத்தை குறைக்க உதவும்.
அமைச்சர்கள் குழு அமைத்திருப்பது, 28.12.2016 அன்று எடுக்கப்பட்ட மத்திய அமைச்சரவை முடிவின்படி ஐடிபிஎல், ஆர்டிபில் ஆகியவற்றை மூடுதல், எச்ஏஎல், டிசிபிஎல் ஆகியவற்றின் பங்குகள் விற்பனை அமலாக்கத்தை விரைந்து செயல்படுத்த உதவும்.
மத்திய அமைச்சரவை
ரயில்வே ஊழியர்களுக்கு 2018-19 நிதியாண்டுக்கான உற்பத்தித் திறனுடன் இணைந்த போனஸ் வழங்க அமைச்சரவை ஒப்புதல் அளித்துள்ளது
2018-19 நிதியாண்டுக்கு 11.52 லட்சம் தகுதியுள்ள அரசிதழ் பதிவுபெறாத ரயில்வே ஊழியர்களுக்கு , தொழில் அமைதியைப் பராமரிக்கவும், ரயில்வே ஊழியர்களை ஊக்கப்படுத்தவும், 78 நாள் ஊதியத்திற்கு இணையான உற்பத்தித் திறனுடன் இணைந்த போனஸ் வழங்க பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. இதன்மூலம் அரசுக்கு ரூ.2,024.40 கோடி செலவாகும்.
திரு நரேந்திர மோடி தலைமையிலான அரசு 78 நாள் ஊதியத்தை போனசாக வழங்குவதைத் தொடர்ந்து ஆறு ஆண்டுகளாகக் கடைப்பிடித்து வருகிறது. இது எப்போதும் குறைக்கப்பட்டதில்லை.
பிரதமர் அலுவலகம்
பருவநிலை தகவமைப்பு உச்சிமாநாடு 2021-ல் பிரதமர் ஆற்றிய உரை
மேன்மை தங்கிய தலைவர்களே,
பருவநிலை தகவமைப்பு உச்சிமாநாட்டை இந்தியா வரவேற்கிறது. இந்தக் காரணத்திற்காக பிரதமர் மார்க் ருட்டேவின் தலைமையைப் போற்றுகிறது.
முன்பு எப்போதும் இருந்ததை விட, பருவநிலை தகவமைப்பு இப்போது அதிக முக்கியத்துவம் வாய்ந்ததாக இருக்கிறது. இந்தியாவின் முன்னேற்றத்திற்கான முயற்சிகளில் இது ஒரு முக்கிய காரணியாக உள்ளது.
நாங்கள் எங்களுக்குள்ளேயே உறுதிமொழி எடுத்துக் கொண்டோம்.
• பாரீஸ் ஒப்பந்த இலக்குடன் நின்று விடாமல் அதனையும் கடந்து செல்வோம்;
•சுற்றுச்சூழல் சீரழிவை தடுத்து நிறுத்துவதுடன் நின்று விடாமல், அதை தலைகீழாக மாற்றுவோம்;
• புதிய திறன்களை உருவாக்குவதுடன் நில்லாமல், அவற்றை உலக நன்மைக்கான ஊக்குவிப்பாக மாற்றுவோம்.
எங்களது நடவடிக்கைகள் எங்கள் அர்ப்பணிப்பை காட்டுகின்றன
வரும் 2030 ஆம் ஆண்டுக்குள் புதுப்பிக்கத்தக்க எரிசக்தித் திறனை 450 ஜிகாவாட் ஆக உயர்த்த நாங்கள் இலக்கு வைத்துள்ளோம்.
எல்.இ.டி. விளக்குகள் பயன்பாட்டை நாங்கள் ஊக்குவிக்கிறோம். இதன் மூலம் ஆண்டுக்கு 38 மில்லியன் டன் என்ற கட்டுப்பாட்டுக்குள் கார்பன்-டை-ஆக்சைடு உமிழ்வை கொண்டு வந்துள்ளோம்.
2030-ம் ஆண்டுக்குள், 26 மில்லியன் தரிசு நிலத்தை மீண்டும் வேளாண் பயன்பாட்டுக்கு கொண்டுவரப் போகிறோம்.
80 மில்லியன் கிராமப்புற வீடுகளுக்கு நாங்கள் தூய்மையான சமையல் எரிப்பொருளை வழங்கி வருகிறோம்.
64 மில்லியன் வீடுகளுக்கு குடிநீர் குழாய் இணைப்பை வழங்கியுள்ளோம்.
எங்களது முயற்சிகள் இந்தியாவுடன் மட்டும் நின்றுவிடவில்லை.
சர்வதேச சூரியசக்தி கூட்டணி மற்றும் பேரிடர் நெகிழ்திறன் உள்கட்டமைப்பு கூட்டணி, உலக பருவநிலை கூட்டாண்மையின் ஆற்றலைக் காட்டுகிறது.
உள்கட்டமைப்பு நெகிழ்திறனை உலக அளவில் உயர்த்த, தகவமைப்பு குறித்த உலக ஆணையம், சிடிஆர்ஐ-யுடன் சேர்ந்து பணியாற்ற வேண்டும் என நான் கேட்டுக் கொள்கிறேன்.
இந்தியாவில் இந்த ஆண்டின் பிற்பகுதியில் நடைபெறவுள்ள மூன்றாவது சர்வதேச பேரிடர் நெகிழ்திறன் உள்கட்டமைப்பு மாநாட்டுக்கு உங்கள் அனைவருக்கும் அழைப்பு விடுக்கிறேன்.
மேன்மை தங்கிய தலைவர்களே,
இந்தியாவின் நாகரிகமான மாண்புகள், இயற்கையுடன் இணைந்து நல்லிணக்கமாக வாழ்வதன் முக்கியத்துவத்தை எங்களுக்கு போதிக்கிறது.
எங்களது தொன்மையான யஜூர் வேதம், பூமிக்கோளுடனான நமது உறவு, அன்னைக்கும், அவளது குழந்தைக்கும் இடையிலானதைப் போன்றது என எங்களுக்கு கற்பிக்கிறது.
அன்னை பூமியை நாம் கவனித்து பராமரித்தால், அது நம்மை தொடர்ந்து வளர்த்து வரும்.
பருவநிலை மாற்றத்தை தகவமைக்க, நமது வாழ்க்கை முறையையும் நாம் இதற்கு ஏற்ப தகவமைத்துக் கொள்ள வேண்டும்.
இந்த உணர்வு நாம் முன்னேறிச் செல்ல வழிகாட்ட வேண்டும்.
உங்களுக்கு நன்றி!
|
நித்தி ஆயோக்
|
விரிவான நீர் மேலாண்மை குறியீட்டை நித்தி ஆயோக் வெளியிடுகிறது
நீர் ஆதாரங்களை திறம்பட நிர்வகிப்பதில் மேம்பாட்டை மதிப்பீடு செய்வதற்கான கருவியாக விரிவான நீர் மேலாண்மை குறியீட்டை நித்தி ஆயோக் வெளியிடவுள்ளது. தண்ணீரை திறம்படவும், அதிகபட்சமாக பயன்படுத்துவதையும், அதன் மறுசுழற்சியையும் அவசரமாக மேற்கொள்வதில் மாநிலங்களையும், யூனியன் பிரதேசங்களையும் ஊக்குவிக்கும் முயற்சியாக இக்குறியீடு வெளியிடப்படுகிறது.
இந்தக் குறியீட்டின் மூலம் மாநிலங்களுக்கும் சம்பந்தப்பட்ட மத்திய அமைச்சகங்கள் / துறைகளுக்கும் பயனுள்ள தகவல்கள் கிடைப்பதால், நீர் ஆதாரங்கள் தொடர்பான அணுகுமுறைகளை மேலும் திறம்பட்ட வகையில், உருவாக்கி செயல்படுத்த வாய்ப்பு ஏற்படுகிறது.
மத்திய நீர் ஆதாரங்கள், நதிகள் மேம்பாடு, கங்கை புத்துயிரூட்டல் அமைச்சர் திரு. நிதின் கட்கரி, செய்தியாளர்கள் கூட்டத்தில் இந்தக் குறியீட்டை வெளியிடுவார். இதற்கான நிகழ்ச்சியில் நித்தி ஆயோக் துணைத் தலைவர் திரு. ராஜீவ்குமார், நித்தி ஆயோக் முதன்மை நிர்வாக அலுவலர் திரு. அமிதாப் காந்த், நீர் ஆதாரங்கள், நதிகள் மேம்பாடு, கங்கை புத்துயிரூட்டல் அமைச்சகச் செயலாளர் திரு. யு.பி. சிங், ஊடக மேம்பாட்டுத்துறை செயலாளர் திரு. அமிர்ஜித் சின்ஹா, குடிநீர் மற்றும் சுகாதாரத்துறை செயலாளர் திரு. பரமேஸ்வரன் ஐயர் ஆகியோர் பங்கேற்கிறார்கள்.
திட்டங்களின் விளைவுகளை அளவீடு செய்வதற்கும் அப்பாற்பட்டு, மாநிலங்கள், யூனியன் பிரதேசங்களின் ஒத்துழைப்பு மற்றும் போட்டித் திறன்கொண்ட, சமஷ்டி அமைப்பு குறித்த தனது கடமையை நிறைவு செய்யும் வகையில், நித்தி ஆயோக் பல்வேறு குறியீடுகளை வெளியிட்டு வருகிறது.
===========
மனித வள மேம்பாட்டு அமைச்சகம்
கொவிட்-19 தொற்றுக்கு இடையே ஆன்லைன் கல்வி வழங்குவதற்கு எடுக்கப்பட்ட நடவடிக்கைகள்: மத்திய அமைச்சர் பதில்
மத்திய கல்வி அமைச்சர் திரு ரமேஷ் பொக்ரியால் மாநிலங்களவையில் அளித்த பதிலில் கூறியதாவது:கொவிட் -19 தொற்றுக்கு இடையே, மாணவர்களுக்கு ஆன்லைன் மூலம் கல்வி கற்பிக்க மத்திய அரசு பல நடவடிக்கைகளை எடுத்துள்ளது. டிஜிட்டல் கல்விக்காக பாரத் நெட் திட்டத்தின் கீழ் பிரக்யதா என்ற வழிகாட்டுதல்கள் வழங்கப்பட்டுள்ளன. இந்த வழிகாட்டுதல்களை கீழ்கண்ட இணைப்பில் காணலாம்.
https://mhrd.gov.in/sites/upload_files/mhrd/files/pragyata-guidelines_0.pdfபாரத் நெட் திட்டத்தின் கீழ் இண்டெர்
நெட் இணைப்பு அரசு நிறுவனங்களில் உள்ளது. ஊரகப் பகுதிகளில் இணைய தள இணைப்பை ஏற்படுத்த மத்திய மின்னனுவியல் மற்றும் தகவல் தொழில்நுட்ப அமைச்சகத்தின் சிஎஸ்சி இந்திய இ-நிர்வாக சேவைகள் நிறுவனம்  மூலம் பள்ளிகள் உள்பட அரசு நிறுவனங்களுக்கு கண்ணாடியிழை கேபிள் இணைப்பு வழங்கப்படுகிறது. கிராமப் பஞ்சாயத்துகளில் உள்ள அரசு பள்ளிகளுக்கு இணையதள இணைப்பு வழங்குவதற்காக இத்திட்டம் செயல்படுத்தப்படுகிறது.மாற்றுத்திறனாளி குழந்தைகளுக்கு, அனைத்தும் உள்ளடக்கிய கல்வியை வழங்குவதற்காக ‘சமக்ரா சிக்ஷா’ என்ற திட்டத்தை பள்ளிக் கல்வி மற்றும் எழுத்தறிவு துறை வழங்குகிறது.இதில் சிறப்பு குழந்தைகளுக்கான பாடத்திட்டமும் உள்ளது. இதன் மூலம் சிறப்பு குழந்தைகள், வழக்கமான பள்ளிகளில் கல்வி கற்க முடியும்.அறிவுசார் சொத்துரிமை பற்றி தெரிந்து கொள்ள ‘அறிவுசார் சொத்துரிமைக்கான இயக்கம் மற்றும் விழிப்புணர்வு பிரசாரத்துக்கான கலாம் திட்டத்தை  மத்திய அரசு கடந்தாண்டு அக்டோபர் 15ம் தேதி தொடங்கியது. உயர் கல்வி நிறுவனங்களில், அறிவுசார் சொத்துரிமை பற்றிய விழிப்புணர்வை ஏற்படுத்துவதுதான் இத்திட்டத்தின் நோக்கமாகும்
------
(Visitor Counter : 155
பாதுகாப்பு அமைச்சகம்
ஏரோ இந்தியா-21 நிகழ்ச்சிக்கான திட்டப்பணிகள் - அமைச்சர் திரு ராஜ்நாத் சிங் ஆய்வு
மத்தியப் பாதுகாப்பு அமைச்சர் திரு ராஜ்நாத் சிங், ஏரோ இந்தியா-21 நிகழ்ச்சிக்கான திட்டப்பணிகள் குறித்து இன்று ஆய்வு மேற்கொண்டார். கண்காட்சி குறித்த சர்வதேச விதிமுறைகளைப் பின்பற்றியும், வர்த்தகத்தை முன்னிறுத்தியும் இந்த நிகழ்ச்சி நடத்தப்படும் என்று பாதுகாப்புத்துறை அதிகாரிகள் அமைச்சரிடம் தெரிவித்தனர். பாதுகாப்பைக் கருத்தில் கொண்டு இந்த வருடக் கண்காட்சியை பொதுமக்கள் காணொலி வாயிலாகக் கண்டு ரசிக்க ஏற்பாடு செய்யப்படும்.
விண்வெளி மற்றும் பாதுகாப்பு உற்பத்தித் துறையில் உலக அளவில் முதல் ஐந்து நாடுகளில் இந்தியா இடம் பெற வேண்டும் என்ற தீர்மானத்தைச் செயல்படுத்தும் வகையில் ஏரோ இந்தியா-21 கண்காட்சி அமையும் என்று அமைச்சர் திரு ராஜ்நாத் சிங் தெரிவித்தார். பிரதமர் திரு.நரேந்திர மோடியின் கனவுத்திட்டமான தற்சார்பு இந்தியாவை உருவாக்கும் முயற்சியில் விண்வெளி மற்றும் பாதுகாப்புத்துறை சார்ந்த தொழில் நிறுவனங்களை உலக நாடுகள் இந்தியாவில் தொடங்குவது தொடர்பான முயற்சிகள் மேற்கொள்ளப்பட்டு வருவதாக அவர் கூறினார்.
இந்தியாவில் உள்ள வர்த்தக வாய்ப்புகளைப் பயன்படுத்திக்கொள்ளும் வகையில் உலக நாடுகளின் தலைவர்களும், தொழில்துறைத் தலைவர்களும் ஏரோ இந்தியா-21 நிகழ்ச்சியில் கலந்து கொள்ள வேண்டும் என்று அவர் அழைப்பு விடுத்தார்.
கோவிட்-19 பரவலால் 2021 பிப்ரவரி மாதம் 3 முதல் 5-ஆம் தேதி வரை இந்தக் கண்காட்சியை நடத்துமாறு அமைச்சர் ஆலோசனை வழங்கினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682937